  Майя Бывальцева 11-тӥ толсурлы Удмуртиын коронавирус инфекциен черлан 200 выль учыръёсты шараязы. Со сярысь элькунысь оперативной штаб ивортӥз. Выль черламъёс пӧлын Ижкарысь 89 адями, Глазкарысь, Якшур-Бӧдья ёросысь – 11, Сарапулысь – 10, Вотка ёросысь – укмыс, Эгра ёросысь – тямыс, Дэбес, Ува ёросъёсысь – быдэн сизьым, Воткаысь – куать, Грак, Дэри, Кизнер ёросъёсысь – быдэн вить, Можгаысь, Кияса ёросысь – быдэн ньыль, Юкаменск, Каракулино ёросъёсысь – быдэн куинь, Сарапул, Можга, Камбарка, Алнаш ёросъёсысь – быдэн кык, Вавож, Кез, Красногорск, Сюмси, Шаркан ёросъёсысь – быдэн одӥг. 253 адями йӧназ. Кык мурт улонысь кошкиз: нылкышноослы 77 но 83 арес вал Туннэ нуналлы Удмуртиын выль коронавирус инфекциен черлан 15 сюрс 620 учыр лабораториосын зэматэмын. 12 сюрс 256 адями йӧназ, 262 мурт кулӥз. Та дыре 199 висисьёслэн тазалыксы секыт лыдъяське. Элькунын выль коронавиурс инфекцилы 689 сюрс 239 эскеронъёс ортчытӥзы, берло нуналскын – 4 сюрс 133. Тегъёс: Тазалык Ижкар висён Удмуртия коронавирус  